title: Direttiva tal-Kummissjoni 2009/19/KE tat- 12 ta' Marzu 2009 li temenda, għall-finijiet tal-adattament tagħha għall-progress tekniku, id-Direttiva tal-Kunsill 72/245/KEE li għandha x'taqsam mal-interferenza tar-radju (kompatibbiltà elettromanjetika) tal-vetturi (Test b’relevanza għaż-ŻEE)

text:
               14.3.2009

               MT

               Il-Ġurnal Uffiċjali tal-Unjoni Ewropea

               L 70/17

         DIRETTIVA TAL-KUMMISSJONI 2009/19/KE
   tat-12 ta' Marzu 2009
   li temenda, għall-finijiet tal-adattament tagħha għall-progress tekniku, id-Direttiva tal-Kunsill 72/245/KEE li għandha x'taqsam mal-interferenza tar-radju (kompatibbiltà elettromanjetika) tal-vetturi
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2007/46/KE tal-Parlament Ewropew u tal-Kunsill tal-5 ta’ Settembru 2007 li tistabbilixxi kwadru għall-approvazzjoni ta’ vetturi bil-mutur u l-karrijiet tagħhom, u ta’ sistemi, komponenti u unitajiet tekniċi separati maħsuba għal tali vetturi (id-Direttiva Kwadru) (1), u b'mod partikolari l-Artikolu 39 (2) tagħha,
   Billi:

               (1)

               Id-Direttiva tal-Kunsill 72/245/KEE tal-20 ta’ Ġunju 1972 li għandha x’taqsam mal-interferenza tar-radju (kompatibbiltà elettromanjetika) tal-vetturi (2) hija waħda mid-Direttivi separati fil-kuntest tal-proċedura tal-approvazzjoni tat-tip KE stabbilita skont id-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet tal-Istati Membri li għandhom x’jaqsmu mal-approvazzjoni tat-tip ta’ vetturi bil-mutur u l-karrijiet tagħhom (3). Id-dispożizzjonijiet tad-Direttiva 70/156/KEE marbuta ma' sistemi, komponenti u unitajiet tekniċi separati għall-vetturi għalhekk japplikaw għad-Direttiva 76/245/KEE.

               (2)

               Skont il-punt 3.2.9. tal-Anness I tad-Direttiva 72/245/KEE l-komponenti mibjugħa bħala tagħmir ta' wara l-bejgħ u maħsuba għal installazzjoni fil-vetturi bil-mutur ma għandhomx bżonn (jew ma jeħtiġux) approvazzjoni tat-tip jekk ma jkollhomx x'jaqsmu ma' funzjonijiet relatati mal-immunità. Huwa previst perjodu tranżitorju ta’ erba’ snin li jibda mit-3 ta’ Diċembru 2004, li matulu servizz tekniku għandu jistabbilixxi jekk il-komponent li jrid jitqiegħed fis-suq huwiex marbut mal-immunità jew le u għandu joħroġ attestazzjoni skont l-eżempju muri fl-Anness III C. L-Istati Membri huma mitluba jirrappurtaw kull każ ta’ ċaħda minħabba raġunijiet ta’ sikurezza lill-Kummissjoni Ewropea. Din id-dispożizzjoni tirrikjedi li l-Kummissjoni għandha tiddeċiedi, fuq il-bażi tal-esperjenza prattika b’dan ir-rekwiżit u fuq il-bażi tar-rapporti mressqa mill-Istati Membri, qabel it-tmiem tal-perjodu tranżitorju, jekk din l-attestazzjoni tkunx għadha meħtieġa flimkien mad-Dikjarazzjoni ta’ Konformità.

               (3)

               Kif stipulat fil-punt 3.2.9 tal-Anness I tad-Direttiva 72/245/KEE u wara li ġie kkunsidrat il-fatt li l-Kummissjoni Ewropea ma rċeviet l-ebda rapport mill-Istati Membri dwar każijiet ta' ċaħda ta' attestazzjoni, issa hu propost li jitneħħa l-involviment tas-servizz tekniku fil-każ ta’ komponenti mibjugħa bħala tagħmir ta' wara l-bejgħ u maħsuba għal installazzjoni fil-vetturi bil-mutur, jekk ma jkollhomx x'jaqsmu ma' funzjonijiet relatati mal-immunità, u ma tkunx aktar meħtieġa l-attestazzjoni skont l-eżempju mogħti fl-Anness III C, kif stabbilit fil-punt 3.2.9 tal-Anness I.

               (4)

               Id-Direttiva 72/245/KEE għandha għalhekk tiġi emendata skont dan.

               (5)

               Il-miżuri stipulati f'din id-Direttiva huma skont l-opinjoni tal-Kumitat Tekniku - Vetturi bil-Mutur,

         ADOTTAT DIN ID-DIRETTIVA:
   Artikolu 1
   Id-Direttiva 72/245/KEE hija emendata kif ġej:

               (1)

               Fil-lista tal-Annessi qed titħassar ir-referenza li ġejja għall-Anness III C:

                           “ANNESS III C

                           Mudell ta’ attestazzjoni fir-rigward tal-Anness I, 3.2.9.”

               (2)

               Fl-Anness I, fil-punt 3.2.9, it-tieni subparagrafu qiegħed jitħassar;

               (3)

               L-Anness III qiegħed jitħassar.

         Artikolu 2
   1.   L-Istati Membri għandhom jadottaw u jippubblikaw, sa mhux aktar tard mill-1 ta' Ottubru 2009, il-liġijiet, ir-regolamenti u d-dispożizzjonijiet amministrattivi neċessarji biex ikunu konformi ma' din id-Direttiva. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet.
   Għandhom japplikaw dawn id-dispożizzjonijiet mit-2 ta' Ottubru 2009.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 12 ta’ Marzu 2009.

            Għall-Kummissjoni

         Günter VERHEUGEN

            Viċi-President

      (1)  ĠU L 263, 9.10.2007, p. 1.

      (2)  ĠU L 152, 6.7.1972, p. 15.

      (3)  ĠU L 42, 23.2.1970, p. 1.


title: Id-Direttiva tal-Kunsill tat-22 ta' April 1986 li temenda, minħabba l-adeżjoni ta' Spanja u tal-Portugall, ċerti Direttivi li jirrigwardaw it-tqegħid fis-suq ta' żerriegħa u ta' pjanti

text:
Avviż Legali Importanti

|

31986L0155

Official Journal L 118 , 07/05/1986 P. 0023 - 0027 Finnish special edition: Chapter 3 Volume 20 P. 0208  Swedish special edition: Chapter 3 Volume 20 P. 0208

		Id-Direttiva tal-Kunsilltat-22 ta' April 1986li temenda, minħabba l-adeżjoni ta' Spanja u tal-Portugall, ċerti Direttivi li jirrigwardaw it-tqegħid fis-suq ta' żerriegħa u ta' pjanti(86/155/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropeja, u b'mod partikolari l-Artikolu 43 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi l-Kunsill kien stabbilixxa, permezz tad-Direttivi varji, reġim applikabbli għat-tqegħid fis-suq taż-żerriegħa u tal-materjal tal-propagazzjoni;Billi, fir-rigward tal-Portugall, reġim transitorju applikabbli f'dan il-qasam ġie speċifikat fl-Att ta' l-Adeżjoni ta' Spanja u l-Portugall;Billi, fir-rigward ta' Spanja, għandhom isiru bidliet fid-Direttivi li ġejjin bi qbil mar-regoli indikattivi li dwarhom intlaħaq ftehim waqt in-negozjati ta' l-Adeżjoni:- Id-Direttiva tal-Kunsill 66/401/KEE ta' l-14 ta' Ġunju 1966 dwar it-tegħid fis-suq taż-żerriegħa ta' pitravi ta' l-għalf [2], kif l-aħħar emendata mir-Regolament (KEE) Nru 3768/85 [3],- Id-Direttiva tal-Kunsill 66/402/KEE ta' l-14 ta' Ġunju 1966 dwar it-tqegħid fis-suq taż-żerriegħa taċ-ċereali [4], kif l-aħħar emendata mir-Regolament (KEE) Nru 3768/85,- Id-Direttiva tal-Kunsill 68/193/KEE tad-9 ta' April 1968 dwar it-tqegħid fis-suq ta' materjal ta' propagazzjoni veġetali tad-dwieli [5], kif l-aħħar emendata mir-Regolament (KEE) Nru 3768/85,- Id-Direttiva tal-Kunsill 69/208/KEE tat-30 ta' Ġunju 1969 dwar it-tqegħid fis-suq taż-żerriegħa tal-pjanti taż-żejt u tal-fibra [6], kif l-aħħar emendata mir-Regolament (KEE) Nru 3768/85,- Id-Direttiva tal-Kunsill 70/457/KEE tad-29 ta' Settembru 1970 dwar il-katalogu komuni tal-varjetajiet ta' speċi ta' pjanti agrikoli [7], kif l-aħħar emendata mir-Regolament (KEE) Nru 3768/85/KEE,- Id-Direttiva tal-Kunsill 70/458/KEE tad-29 ta' Settembru 1970 dwar it-tqegħid fis-suq taż-żerriegħa veġetali [8], kif l-aħħar emendata mir-Regolament (KEE) Nru 3768/85;Billi l-ħaxix ta' Bermuda, il-ħaxix Harding (Phalaris), is-sorgu, il-ħaxix tas-Sudan, l-għosfor, qara' (tal-familja Cucurbitaceae) u kardun huma speċi importanti għall-produzzjoni ta' pjanti agrikoli jew veġetali fil-Komunità imkabbra u għalhekk għandhom jiġu inklużi fl-iskop tad-Direttivi msemmija;Billi, sabiex ikun possibbli li jittieħdu l-miżuri meħtieġa sabiex tiġi introdotta sistema ta' ċertifikazzjoni varjetali obbligatorja għaż-żerriegħa ta' luċerne, ta' kaboċċi ta' l-għalf u tar-ravanell ta' l-għalf, ir-Renju ta' l-Ispanja għandu jkun awtorizzat, fir-rigward taż-żerriegħa ta' din ix-xorta, sabiex jipposponi l-obbligazzjoni imposta mid-Direttiva 66/401/KEE sabiex iqiegħed fis-suq esklussivament żerriegħa li tkun ġiet uffiċjalment ċertifikata bħala 'żerriegħa basika' jew 'żerriegħa ċċertifikata';Billi d-domanda għaż-żerriegħa tal-qoton fil-Komunità mkabbra hija tali li d-Direttiva 69/208/KEE għandha tiġi emendata b'tali mod li tippermetti t-tqegħid fis-suq taż-żerriegħa tal-qoton ċċertifikata tat-tieni ġenerazzjoni;Billi, sabiex ir-Renju ta' Spanja jkun jista' jieħu l-miżuri meħtieġa sabiex jaddatta l-prodotti taż-żerriegħa u tal-materjal tal-propagazzjoni u t-tqegħid ta' dawn fis-suq għall-ħtiġiet tal-katalogu tal-varjetajiet stabbiliti fis-sistema Komunitarja, l-Istati Membri għandhom ikunu awtorizzati sabiex jipposponu l-applikazzjoni ta' ċerti disposizzjonijiet li għandhom x'jaqsmu mal-katalogu nazzjonali tal-varjetajiet tad-dwieli, il-Katalgu Komuni ta' Varjetajiet ta' Speċi ta' Pjanti Agrikoli u l-katalogu komuni ta' Varjetajiet ta' Speċi Veġetali, jew kompletament jew fir-rigward ta' ċerti speċi,ADOTTA DIN ID-DIRETTIVA:Artikolu 1Id-Direttiva 66/401/KEE hija hawnhekk emendata kif ġej:1. Fl-Artikolu 2 (1) (A) (a):—il-kliem | |"Cynodon dactylon (L.) Pers" | "ħaxix twil tal-ħafur", |għandu jiddaħħal wara | |"Arrhenatherum elatius (L.) Beauv. ex. J. et K. Presl" | "ħaxix tal-Bermuda" |—il-kliem | |"Phalaris aquatica L" . | "ħaxix Harding, Phalaris" |għandu jiddaħħal wara | |"Lolium x hybridum Hausskn" | ħaxix ibridu tas-segala |2. Dan il-paragrafu li ġej għandu jiddaħħal fl-Artikolu 3:"1a. Sal-31 ta' Diċembru 1989 ir-Renju ta' Spanja jista' jkun awtorizzat, b'mod konformi mal-proċedura stipulata fl-Artikolu 21, li tipprovdi għall-eċċezzjonijiet għall-Paragrafu 1 fil-każ taż-żerriegħa ta' Medikago sativa, Brassica oleracea convar. acephala u Raphanus sativus.'"3. Fl-Anness II (I) (2) (A) il-linji li ġejjin għandhom jiddaħħlu wara l-linjiArrhenatherum elatiusuLolium x hybridumrispettivament:"1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |Cynodon dactylon | 70 (a) | | 90 | 2,0 | 1,0 | 0,3 | 0,3 | | | | 0 | 0 (j) (k) | 2" | |U"Phalaris aquatica L. | 75 (a) | | 96 | 1,5 | 1,0 | 0,3 | 0,3 | | | | 0 | 0 (j) (k) | 20" | |4. Fl-Anness II (II) (2) (A) il-linji li ġejjin għandhom jiddaħħlu wara l-linjiArrhenatherum elatiusuLolium x hybridumrispettivament:"1 | 2 | 3 | 4 | 5 | 6 | 7 | 8 |Cynodon dactylon | 0,3 | 20 (a) | 1 | 1 | 1 | | (j)" |U"Phalaris aquatica L. | 0,3 | 20 | 5 | 5 | 5 | | (j)’" |5. Fl-Anness III il-linji li ġejjin għandhom jiddaħħlu wara l-linjiArrhenatherum elatiusuLolium x hybridumrispettivament:"1 | 2 | 3 | 4 |Cynodon dactylon | 10 | 50 | 5" |U"Phalaris aquatica L. | 10 | 100 | 50" |Artikolu 2Id-Direttiva 66/402/KEE hija hawnhekk emendata kif ġej:1. Fl-Artikolu 2 (1) (A) (a) il-kliem"Sorghum bicolor (L.) Moench Sorghum Sorghum sudanense (Piper) Stapf għandu jiddaħħal wara | ħaxix tas-Sorgu ħaxix tas-Sudan” |“Secale cereale L. | Sikrana" |2. Fl-Artikolu 2 (1) (B) il-kliem "u Sorghum spp." għandhom jiddaħħlu wara "majs (qamħirrum)".3. Fl-Artikolu 2 (1) (D) il-kliem "Sorghum spp." għandhom jiddaħħlu wara "majs (qamħirrum)".4. Fl-Artikolu 2 (2) (E) il-kliem "Sorghum spp." għandhom jiddaħħlu wara "ħaxix tal-Kanada".5. Fl-Anness I (2) il-kliem li ġejjin għandhom jiddaħħlu qabel it-tabella:"u b'mod partikolari, fil-każ tas-sorgu, minn sorsi ta' Sorgum halepense".6. Fil-lista fl-Anness I (2) dan li ġej għandu jiġi infilzat qabel il-linjaZea mays:"Sorghum spp. | 300 m". |7. Fl-ewwel u fit-tieni paragrafi ta' l-Anness I (3), u fil-kliem introduttorju tat-tielet paragrafu l-kliem 'Sorghum spp. u' għandu jiddaħħal f'kull każ qabel "Zea mays".8. Fit-tielet paragrafu ta' l-Anness I (3), dan li ġej għandu jiġi miżjud:"C. Sorghum spp.(a) il-persentaġġ skond in-numru ta' pjanti ta' l-ispeċi Sorgum apparti mill-ispeċi ta' l-uċuħ tar-raba' jew tal-pjanti li jintgħarfu bħala li ovvjament m'humiex veri għal-linja mrobbija jew għall-komponent m'għandhux jeċċedi:(aa) Għall-prodotti taż-żerriegħa bażika(i) waqt li jkunu qegħdin jagħmlu l-fjur: 0,1 %,(ii) waqt il-maturità: 0,1 %;bb) Għal prodotti taż-żerriegħa ċċertifikata(i) il-pjanti tal-komponent maskili li jkunu waqqgħu t-trab dakkari meta l-pjanti tal-komponent femminili jkollhom stigmati li jirċievu: 0,1 %;(ii) il-pjanti tal-komponent femminili- waqt li jkunu qegħdin jagħmlu l-fjur: 0,3 %,- waqt il-maturità: 0,1 %;(b) in-normi li ġejjin jew il-kondizzjonijiet l-oħrajn għandhom jitqiesu li huma sodisfatti fir-rigward ta' prodotti taż-żerriegħa ċċertifikata:(aa) il-pjanti tal-komponent maskili għandhom iwaqqgħu biżżejjed trab dakkari waqt li l-pjanti tal-komponent femminili jkollhom stigmati li jirċievu;(bb) jekk il-pjanti tal-komponent femminili jkollhom stigmati li jircievu, il-persentaġġ tal-pjanti ta' dak il-komponent li jkunu waqqgħu t-trab dakkari jew li jkunu qegħdin iwaqqgħu it-trab dakkari m'għandux jeċċedi l-0,1 %'.".9. Fl-Artikolu 5 (1) (b) il-kliem "Sorghum spp. u" għandhom jiddaħħlu kull darba qabel "Zea mays".10. Fl-ewwel u fit-tieni sentenza ta' l-Anness II (i), il-kliem "Sorghum spp. u" għandhom jiddaħħlu kull darba qabel "Zea mays".11. Fl-Anness II (1) (B) il-kliem "Sorghum spp." u' għandhom jiddaħħlu qabel "Zea mays".12. Fl-Anness II (2) (A) dawn li ġejjin għandhom jiddaħħlu wara l-linjaSecale cereale:"1 | 2 | 3 | 4 | 5 | 6 | 7 | 8 | 9 | 10 |Sorgum spp. | 80 | 98 | 0" | | | | | | |13. Fl-Anness III dawn li ġejjin għandhom jiddaħħlu wara l-linjaOryza sativa:"1 | 2 | 3 | 4 |Sorgum spp. | 10 | 1000 | 900" |14. Fl-Anness IV (A)(a)(5) il-kliem "u Sorghum spp" għandhom jiġu miżjuda.15. Fl-Anness IV (A)(a)(9) il-kliem "tal-majs (qamħirrum)" għandhom jitħassru.Artikolu 3Fid-Direttiva 68/193/KEE is-sentenza li ġejja għandha tiżdied ma' l-Artikolu 5:"Fir-rigward tar-Renju ta' Spanja, id-data 31 ta' Diċembru 1971 msemmija hawn fuq għandha tiġi mibdula bit-28 ta' Frar 1986.’"Artikolu 4Id-Direttiva 69/208/KEE hija hawnhekk emendata kif ġej:1. Fl-Artikolu 2 (1) (A) (a) il-kliem"Kannabis sativa L. għandu jiddaħħal wara | Għosfor” |“Carthamus tinctorius L. | Qanneb" |2. Fl-Artikolu 2 (1) (C) il-kelma "għosfor" għandha tiddaħħal wara "qanneb li għandu organu maskili u femminili fuq pjanti separati".3. Fl-Artikolu 2 (1) (C) il-kelma "qoton" għandha titħassar.4. Fl-Artikolu 2 (1) (D) il-kelma "qoton" għandha tiddaħħal wara "sojja".5. Fl-Artikolu 2 (1) (E) il-kelma "qoton" għandha tiddaħħal wara "sojja".6. Fl-Artikolu 3 (1) il-kliem "Carthamus tinctorius L." għandhom jiddaħħlu wara "Kannabis sativa L.".7. Fil-kolonna 1 tat-tabella fl-Anness I (2) il-kliem "Carthamus tinctorius" għandhom jiddaħħlu wara ’Kannabis sativa apparti minn qanneb unisesswali ’.8. Fl-Anness I (3) il-kliem "Kartamus tinktorius" għandu jiddaħħal wara "Kannabis sativa".9. Fl-Anness II (I) (2) (A) il-linja li ġejja għandha tiddaħħal wara l-linja Kannabis sativa:"1 | 2 | 3 | 4 | 5 | 6 | 7 | 8 | 9 | 10 | 11 | 12 |Kartamus tinktorius | 75 | 98 | - | 5 | 0 | 0 (c) | | | | | (e)". |10. Fl-Anness III il-linja li ġejja għandha tiddaħħal wara l-linja Kannabis sativa:"1 | 2 | 3 | 4 |Kartamus tinktorius | 10 | 900 | 900". |Artikolu 5Id-Direttiva 70/457/KEE hija hawnhekk emendata kif ġej:1. Is-sentenza li ġejja għandha tiġi miżjuda ma' l-Artikolu 3 (3):"Fir-rigward tar-Renju ta' Spanja, id-dati l-1 ta' Lulju 1972 u t-30 ta' Ġunju 1980 msemmija fl-ewwel sentenza għandhom jiġu mibdula bid-dati l-1 ta' Marzu 1986 u l-31 ta' Diċembru 1990 rispettivament fir-rigward ta' l-ispeċi li ġejjin:Agrostis stoloniferaAgrostis tenuisPhleum pratensePoa PratensisHedysarum coronariumLotus corniculatusLupinus angustifoliumLupinus luteusOnobrychis viciifoliaTrifolium alexandrinumTrifolium pratenseVicia villosaBrassica napus var. napobrassicaBrassica oleracea convar. acephalaRaphanus sativus ssp. oleifera andArachis hypogaea’."2. Is-sentenza li ġejja għandha tiġi miżjuda ma' l-Artikolu 15 (1):"Fir-rigward tar-Renju ta' Spanja, id-data l-1 ta' Lulju 1972 msemmija fl-ewwel sentenza għandha tiġi mibdula bid-data l-1 ta' Marzu 1986 fir-rigward tal-varjetajiet apparti minn dawk li huma uffiċjalment inklużi fil-katalogu ta' dak l-Istat Membru fl-1 ta' Marzu 1986 u li huma inklużi wkoll f'dik id-data fil-katalogu ta' wieħed jew iżjed mill-Istati Membri tal-Komunità ta' Għaxra, mingħajr preġudizzju għad-disposizzjonijiet partikolari applikabbli għal ċerti speċi msemmija fit-tieni u fit-tielet sentenzi tal-paragrafu 5."3. Is-sentenza li ġejja għandha tiġi miżjuda ma' l-Artikolu 16:"Fir-rigward tar-Renju ta' Spanja, l-1 ta' Lulju 1972 imsemmi fl-ewwel sentenza għandu jiġi mibdul bid-data ta' l-1 ta' Marzu 1986."4. Is-sentenza li ġejja għandha tiġi miżjuda ma' l-Artikolu 17:"Fir-rigward tar-Renju ta' Spanja, id-data ta' l-1 ta' Lulju 1972 msemmija fl-ewwel sentenza għandha tiġi mibdula bid-data ta' l-1 ta' Marzu 1986."Artikolu 6Id-Direttiva 70/458/KEE hija hawnhekk emendata kif ġej:1. Fl-Artikolu 2 (1) (A) (a) il-kliem"Cucumis sativus L. għandha tiddaħħal wara | Ħjara, ħjar żgħir tal-pikles |’Cucurbita maxima Duchesne | qargħa tal-familja Cucurbitaceae" |u l-kliem"Cucurbita pepo L. għandu jiddaħħal wara | Kardun ’ |’Cynara cardunculus L. | Qargħabali". |2. Fl-Artikolu 2 (1) (F) (b) il-kliem 'qargħa tal-familja "Cucurbitaceae" għandhom jiddaħħlu wara "dulliegħ".3. Is-sentenza li ġejja għandha tiġi miżjuda ma' l-Artikolu 9 (1):"Fir-rigward tar-Renju ta' Spanja, id-dati l-1 ta' Lulju 1972 u t-30 ta' Ġunju 1975 imsemmija fl-ewwel sentenza għandhom jiġu mibdula bid-dati l-1 ta' Marzu 1986 u l-31 ta' Diċembru 1988 rispettivament fir-rigward ta' l-ispeċi li ġejjin:Apium graveolensBeta vulgaris var. esculentaBrassica oleraceaCichorium endiviaCucurbita pepoPetroselinum endivia crispumPhaseolus coccineusRaphanus sativusScorzonera hispanica’."4. Is-sentenza li ġejja għandha tiġi miżjuda ma' l-Artikolu 9 (2):"Fir-rigward tar-Renju ta' Spanja, id-dati l-1 ta' Lulju 1972 u t-30 ta' Ġunju 1980 msemmija fl-ewwel sentenza għandhom jiġu mibdula bid-dati l-1 ta' Marzu 1986 u l-31 ta' Diċembru 1993 rispettivament fir-rigward ta' l-ispeċi msemmija fl-aħħar sentenza tal-paragrafu 1.’"5. Is-sentenza li ġejja għandha tiġi miżjuda ma' l-Artikolu 9 (3):"Fir-rigward tar-Renju ta' Spanja, id-dati tat-30 ta' Ġunju 1975 u ta' l-1 ta' Lulju 1972 msemmija hawn fuq għandhom jiġu mibdula bid-dati tal-31 ta' Diċembru 1986 u l-1 ta' Marzu 1986 rispettivament fir-rigward ta' l-ispeċi msemmija fl-aħħar sentenza tal-paragrafu 1."6. Is-sentenza li ġejja għandha tiġi miżjuda ma' l-Artikolu 12 (1):"Fir-rigward tar-Renju ta' Spanja, id-data ta' l-1 ta' Lulju 1970 msemmija fit-tieni sentenza għandha tiġi mibdula bid-data ta' l-1 ta' Marzu 1986."7. Is-sentenza li ġejja għandha tiġi miżjuda ma' l-Artikolu 16 (4):"Fir-rigward tar-Renju ta' Spanja, id-data ta' l-1 ta' Lulju 1972 msemmija fl-ewwel sentenza għandha tiġi mibdula bid-data ta' l-1 ta' Marzu 1986."8. Is-sentenza li ġejja għandha tiġi miżjuda ma' l-Artikolu 26 (2):"Fir-rigward tar-Renju ta' Spanja, id-data ta' l-1 ta' Lulju 1970 msemmija fl-ewwel sentenza għandha tiġi mibdula bid-data ta' l-1 ta' Marzu 1986."9. Fl-Anness II (3) (A) dawn li ġejjin għandhom jiddaħħlu wara l-linjiCucumis sativusuCucurbita peporispecttivament:"Cucurbita maxima | 98 | 0,1 | 80" |uCynara cardunculus | 96 | 0,5 | 65’. |10. Fl-Anness III (2) (A) il-linji li ġejjin għandhom jiddaħħlu wara l-linjiCucumis sativusuCucurbita peporispettivament:"Cucurbita maxima | 250" |u"Cynara cardunculus | 50". |Artikolu 7L-Istati Membri għandhom jieħdu l-passi meħtieġa biex ikunu konformi ma':- L-Artiklu 1 (2), l-Artiklu 3, l-Artiklu 4 (3), (4) u (5), l-Artiklu 5 u l-Artiklu 6 (3) sa (8), b'effett mill-1 ta' Marzu 1986,- id-disposizzjonijiet l-oħrajn tad-Direttiva sa mhux iktar taqrd mill-1 ta' Lulju 1987.Għandhom jgħarrfu minnufih b'dan lill-Kummissjoni.Artikolu 8Din id-Direttiva hija indirizzata lill-Istati Membri.Magħmula fil-Lussemburgu, 4 ta' Ġunju 1970.Għall-KunsillIl-PresidentH. van den Broek[1] ĠU C 68, ta’ l-24.3.1986.[2] ĠU 125, tal- 11.7.1966, p. 2298/66.[3] ĠU L 362, tal-31.12.1985, p. 8.[4] ĠU 125, tal- 11.7.1966, p. 2309/66.[5] ĠU L 93, tas-17.4.1968, p. 15.[6] ĠU L 169, ta’ l-10.7.1969, p. 3.[7] ĠU L 225, tat-12.10.1970, p. 1.[8] ĠU L 225, tat-12.10.1970, p. 7.--------------------------------------------------


title: Direttiva 2009/104/KE tal-Parlament Ewropew u tal-Kunsill tas- 16 ta’ Settembru 2009 dwar ir-rekwiżiti minimi ta’ sikurezza u ta’ saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fis-sens tal-Artikolu 16(1) tad-Direttiva 89/391/KEE) (Test b’relevanza għaż-ŻEE)

text:
               3.10.2009

               MT

               Il-Ġurnal Uffiċjali tal-Unjoni Ewropea

               L 260/5

         DIRETTIVA 2009/104/KE TAL-PARLAMENT EWROPEW U TAL-KUNSILL
   tas-16 ta’ Settembru 2009
   dwar ir-rekwiżiti minimi ta’ sikurezza u ta’ saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fis-sens tal-Artikolu 16(1) tad-Direttiva 89/391/KEE)
   (verżjoni kodifikata)
   (Test b’relevanza għaż-ŻEE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 137(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw il-Kumitat tar-Reġjuni,
   Filwaqt li jaġixxu skont il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva tal-Kunsill 89/655/KEE tat-30 ta’ Novembru 1989 li tirrigwarda l-ħtiġijiet minimi tas-sigurtà u s-saħħa fl-użu tat-tagħmir tax-xogħol mill-ħaddiema fuq ix-xogħol (it-tieni Direttiva individwali fit-tifsira tal-Artikolu 16(1) tad-Direttiva 89/391/KEE) (3) ġiet emendata kemm-il darba (4) b’mod sostanzjali. Fl-interess taċ-ċarezza u tar-razzjonalità, l-imsemmija Direttiva għandha tiġi kodifikata.

               (2)

               Din id-Direttiva hija direttiva individwali fis-sens tal-Artikolu 16(1) tad-Direttiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta’ miżuri sabiex jinkoraġġixxu t-titjib fis-sikurezza u s-saħħa tal-ħaddiema fuq ix-xogħol (5). Konsegwentement, id-dispożizzjonijiet tad-Direttiva 89/391/KE huma applikabbli b’mod sħiħ fil-qasam tal-użu tat-tagħmir tax-xogħol fuq il-post tax-xogħol mill-ħaddiema, bla ħsara għad-dispożizzjonijiet iktar stretti jew speċifiċi misjuba f’din id-Direttiva.

               (3)

               L-Artikolu 137(2) tat-Trattat jipprovdi illi l-Kunsill jista jadotta, permezz ta’ direttivi, rekwiżiti minimi li jinkoraġġixxu t-titjib, b’mod partikolari fl-ambjent tax-xogħol, sabiex jipproteġi s-sikurezza u s-saħħa tal-ħaddiema

               (4)

               Skond l-Artikolu msemmi, dawn id-Direttivi għandhom jevitaw milli jimponu restrizzjonijiet amministrattivi, finanzjarji u legali b’manjiera li jżommu lura l-ħolqien u l-iżvilupp tal-intrapriżi ż-żgħar u ta’ daqs medju.

               (5)

               Id-dispożizzjonijiet adottati skont l-Artikolu 137(2) tat-Trattat ma jipprevjenu lil ebda Stat Membru milli jżomm jew jintroduċi miżuri protettivi tal-kondizzjonijiet tax-xogħol aktar stretti li jkunu kompatibbli mat-Trattat.

               (6)

               Il-konformità mar-rekwiżiti minimi xierqa biex jiggarantixxu standard aħjar ta’ sikurezza u ta’ saħħa fl-użu ta’ tagħmir tax-xogħol hija essenzjali sabiex tiġi żgurata s-sikurezza u s-saħħa tal-ħaddiema.

               (7)

               It-titjib fis-sikurezza, fl-iġjene u fis-saħħa tal-ħaddiema fuq il-post tax-xogħol huwa għan li ma jistax jiġi subordinat għal konsiderazzjonijiet purament ekonomiċi.

               (8)

               Ix-xogħol fil-għoli jista’ jesponi lill-ħaddiema għal riskji partikolarment severi għas-saħħa u s-sikurezza tagħhom notevolment għar-riskji ta’ waqgħat mill-għoli u għal inċidenti serji tax-xogħol oħra, li jammontaw għal proporzjon kbir mill-inċidenti kollha, speċjalment ta’ inċidenti fatali.

               (9)

               Din id-Direttiva tikkostitwixxi aspett prattiku fl-isfond tat-twettiq tad-dimensjoni soċjali tas-suq intern.

               (10)

               Skond id-Direttiva 98/34/KE tal-Parlament Ewropew u tal-Kunsill tat-22 ta’ Ġunju 1998 litistabbilixxi proċedura għall-għoti ta’ informazzjoni fil-qasam tal-istandards u tar-regolamenti tekniċi u r-regoli dwar is-servizzi tas-soċjetà tal-informatika (6), l-Istati Membrihuma meħtieġa li jinnotifikaw lill-Kummissjoni b’kull abbozz tar-regolamenti tekniċi ligħandhom x’jaqsmu mal-makkinarju, mat-tagħmir u mal-istallazzjonijiet.

               (11)

               Din id-Direttiva hi l-aktar mezz xieraq sabiex jinkisbu l-għanijiet mixtieqa u ma tmurx lil hinn minn dak li huwa meħtieġ għal dan l-iskop.

               (12)

               Din id-Direttiva għandha tkun bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi stabbiliti fl-Anness III, Parti B,

         ADOTTAW DIN ID-DIRETTIVA:
   IL-KAPITOLU I

      DISPOŻIZZJONIJIET ĠENERALI

   Artikolu 1
   Suġġett
   1.   Din id-Direttiva, li hija t-tieni Direttiva individwali fis-sens tal-Artikolu 16(1) tad-Direttiva 89/391/KEE, tistabbilixxi r-rekwżiti minimi dwar is- sikurezza u s-saħħa fl-użu tat-tagħmir tax-xogħol mill-ħaddiema fuq ix-xogħol, kif definiti fl-Artikolu 2.
   2.   Id-disposizzjonijiet tad-Direttiva 89/391/KEE huma applikabbli b’mod sħiħ fil-kamp kollu msemmi fil-paragrafu 1, bla ħsara għad-disposizzjonijiet aktar stretti jew speċifiċi li jinsabu f’din id-Direttiva.
   Artikolu 2
   Definizzjonijiet
   Għall-finijiet ta’ din id-Direttiva, it-termini li ġejjin għandu jkollhom it-tifsira li ġejja:
   (a)   “tagħmir tax-xogħol”: kull magna, apparat, għodda, jew stallazzjoni użati waqt ix-xogħol;
   (b)   “użu tat-tagħmir tax-xogħol”: kull attività li tinvolvi t-tagħmir tax-xogħol bħal tqabbid jew waqfien tat-tagħmir, l-użu tiegħu, it-trasport, it-tiswija, il-modifika, il-manutenzjoni u s-servicing, inkluż, b’mod partikolari, it-tindif;
   (c)   “żona ta’ perikolu”: kull żona ġewwa jew madwar it-tagħmir tax-xogħol li fiha ħaddiem espost ikun suġġett għal riskju rigward is-saħħa jew is-sikurezza tiegħu;
   (d)   “ħaddiem espost”: kwalunkwe ħaddiem li jinsab kollu kemm hu jew parzjalment f’żona ta’ perikolu;
   (e)   “operatur”: il-ħaddiem jew il-ħaddiema inkarigati li jużaw it-tagħmir tax-xogħol.
   IL-KAPITOLU II

      L-OBBLIGI TA’ MIN IĦADDEM

   Artikolu 3
   Obbligi ġenerali
   1.   Min iħaddem għandu jieħu l-miżuri meħtieġa sabiex jiżgura illi t-tagħmir tax-xogħol magħmul disponibbli għall-ħaddiema fl-impriża jew l-istabbiliment ikun xieraq għax-xogħol li għandu jitwettaq jew addattat kif jixraq għal dan l-iskop u jista’ jintuża mill-ħaddiema mingħajr ħsara għas-sikurezza jew is-saħħa tagħhom.
   Fl-għażla tat-tagħmir tax-xogħol li hu biħsiebu juża, min iħaddem għandu jikkunsidra l-kondizzjonijiet u l-karatterstiċi speċifiċi tax-xogħol u l-perikli li jeżistu fl-impriża jew fl-istabbiliment, b’mod partikolari fuq il-postijiet tax-xogħol, għas-sikurezza u s-saħħa tal-ħaddiema, jew kull perikolu possibbli addizzjonali impost bl-użu tat-tagħmir tax-xogħol in kwistjoni.
   2.   Fejn mhux possibbli li jiġi żgurat għal kollox illi t-tagħmir tax-xogħol jista’ jintuża mill-ħaddiema mingħajr riskju għas-sikurezza jew għas-saħħa, min iħaddem għandu jieħu l-miżuri xierqa sabiex jimminimizza r-riskji.
   Artikolu 4
   Ir-Regoli li jirrigwardaw it-tagħmir tax-xogħol
   1.   Bla ħsara għall-Artikolu 3, min iħaddem għandu jikseb jew juża:

               (a)

               it-tagħmir tax-xogħol li, jekk provdut lill-ħaddiema fl-impriża jew fl-istabbiliment għall-ewwel darba wara l-31 ta’ Diċembru 1992, jikkonforma:

                           (i)

                           mad-dispożizzjonijiet ta’ kull direttiva Komunitarja rilevanti applikabbli;

                           (ii)

                           mar-rekwiżiti minimi stabbiliti fl-Anness I, safejn u sakemm l-ebda direttiva oħra Komunitarja ma tapplika jew tapplika biss parzjalment;

               (b)

               mat-tagħmir tax-xogħol li, jekk diġà provdut lill-ħaddiema fl-impriża jew fl-istabbiliment sal-31 ta’ Diċembru 1992, jikkonformaw mar-rekwiżiti minimi previsti fl-Anness I sa mhux aktar tard minn erba’ snin wara din id-data;

               (c)

               mingħajr preġudizzju għall-punt (a)(i), u b’deroga mill-punt (a)(ii) u l-punt (b), tagħmir ta’ xogħol speċifiku suġġett għar-rekwiżiti tal-punt 3 tal-Anness I, jekk diġà provdut għall-ħaddiema fl-impriża u/jew stabbiliment sal-5 ta’ Diċembru 1998, li jikkonforma mar-rekwiżiti previsti stabbiliti fl-Anness I, sa mhux aktar tard minn erba’ snin wara dik id-data.

         2.   Min iħaddem għandu jieħu l-miżuri meħtieġa sabiex jiżgura illi, matul il-ħajja tat-tagħmir tax-xogħol, dan jinżamm, permezz ta’ manutenzjoni adegwata, f’livell illi jikkonforma mal-paragrafu 1(a) jew (b) skont il-każ.
   3.   L-Istati Membri għandhom, wara konsultazzjoni mal-imsieħba soċjali u b’kont meħud tal-leġislazzjoni jew il-prattika nazzjonali jistabilixxu l-miżuri li jippermettu li jintlaħaq livell ta’ sikurezza li jikkorrispondi mal-miri msemmija fid-dispożizzjonijiet tal-Anness II.
   Artikolu 5
   Spezzjoni ta’ tagħmir ta’ xogħol
   1.   Min jimpjiega għandu jassigura illi fejn is-sikurezza tat-tagħmir tax-xogħol tiddependi fuq il-kondizzjonijiet tal-installazzjoni, dan ikun soġġett għall-spezzjoni inizjali (wara l-installazzjoni imma qabel ma jibdew jaħdmu) u għal spezzjoni verifika wara kull assemblaġġ f’sit ġdid jew tqegħid f’lokazzjoni oħra, li ssir minn persuni kompetenti fis-sens tal-leġislazzjoni jew il-prattika nazzjonali bil-ħsieb li jiġi żgurat l-installazzjoni korretta u l-funzjonament tajjeb ta’ dan it-tagħmir tax-xogħol.
   2.   Biex ikun garantit li l-kondizzjonijiet tas-saħħa u tas-sikurezza ikunu rispettati u li d-deterjorament li aktarx jista’ jirriżulta f’sitwazzjonijiet ta’ perikolu ikun identifikat u rimedjat fil-ħin, min jimpjiega għandu jiżgura li t-tagħmir ta’ xogħol li jkun espost għal kondizzjonijiet li jikkawżaw tali deterjorazzjoni, jkun soġġett għal:

               (a)

               spezzjonijiet perijodiċi u, meta jkun il-każ, provi perijodiċi minn persuni kompetenti fis-sens ta’ leġislazzjoni u/jew il-prattika nazzjonali,

               (b)

               spezzjonijiet speċjali minn persuni kompetenti fis-sens ta’ leġislazzjoni jew il-prattika nazzjonali kull darba li sseħħ xi ġrajja eċċezzjonali li tista’ ġġib magħha konsegwenzi ta’ ħsara għas-sikurezza tat-tagħmir tax-xogħol bħalma huma xogħol ta’ modifika, inċidenti, fenomeni naturali, perijodi twal ta’ nuqqas ta’ użu,

         3.   Ir-riżultati ta’ spezzjonijiet għandhom jiġu rreġistrati u miżmuma għad-dispożizzjoni tal-awtoritajiet kompetenti. Għandhom jinżammu għal perijodu ta’ żmien xieraq.
   Meta t-tagħmir tax-xogħol hu użat barra l-impriża għandu jkollu miegħu prova materjali li tkun saret l-aħħar spezzjoni.
   4.   L-Istati Membri għandhom jiddeterminaw il-modalitajiet li bihom għandhom isiru dawn l-ispezzjonijiet.
   Artikolu 6
   It-tagħmir tax-xogħol li jinvolvi riskji speċifiċi
   Meta l-użu tat-tagħmir tax-xogħol x’aktarx jista’ jinvolvi riskju speċifiku għas-sikurezza jew għas-saħħa tal-ħaddiema, min iħaddem għandu jieħu l-miżuri meħtieġa sabiex jiżgura illi:

               (a)

               l-użu tat-tagħmir tax-xogħol ikun ristrett għal dawk il-ħaddiema inkarigati mill-użu tiegħu;

               (b)

               fil-każ ta’ tiswijiet, modifiki, manutenzjoni jew servicing, il-ħaddiema konċernati għandhom jiġu speċifikament awtorizzati biex jagħmlu dan ix-xogħol.

         Artikolu 7
   L-Ergonomija u s-saħħa fuq ix-xogħol
   Il-post tax-xogħol u l-pożizzjoni tal-ħaddiema meta qed jużaw tagħmir tax-xogħol kif ukoll il-prinċipji tal-ergonomija għandhom jiġu meħuda in konsiderazzjoni sħiħa minn min jimpjiega meta japplika r-rekwiżiti minimi ta’ saħħa u ta’ sikurezza.
   Artikolu 8
   It-tagħrif lill-ħaddiema
   1.   Bla ħsara għall-Artikolu 10 tad-Direttiva 89/391/KEE, min iħaddem għandu jieħu l-miżuri meħtieġa sabiex jiżgura illi l-ħaddiema jkollhom għad-dispożizzjoni tagħhom it-tagħrif adegwat u, fejn xieraq, istruzzjonijiet bil-miktub dwar it-tagħmir tax-xogħol użat fuq ix-xogħol.
   2.   It-tagħrif u l-istruzzjonijiet bil-miktub irid ikun fihom mill-inqas tagħrif adegwat dwar is-sikurezza u s-saħħa li jirrigwarda:

               (a)

               il-kundizzjonijiet tal-użu tat-tagħmir tax-xogħol;

               (b)

               is-sitwazzjonijiet anormali li jistgħu jiġu previsti;

               (c)

               il-konklużjonijiet miġbura mill-esperjenza akkwistata, fejn xieraq, fl-użu tat-tagħmir tax-xogħol.

         Il-ħaddiema għandhom jiġu magħmula konxji mir-riskji li jikkonċernawhom, mit-tagħmir tax-xogħol preżenti fl-ambjent immedjat tax-xogħol kif ukoll ta’ xi modifikazzjonijiet li jikkonċernawhom, sa fejn dawn jeffettwaw it-tagħmir tax-xogħol li jkunu jinsabu fl-ambjent tax-xogħol fil-qrib anke jekk ma jkunux qegħdin jużaw dan it-tagħmir direttament.
   3.   It-tagħrif u l-istruzzjonijiet bil-miktub iridu jkunu tali li jinftiehmu mill-ħaddiema kkonċernati.
   Artikolu 9
   It-taħriġ tal-ħaddiema
   Bla ħsara għall-Artikolu 12 tad- Direttiva 89/391/KEE, min iħaddem għandu jieħu l-miżuri meħtieġa sabiex jiżgura illi:

               (a)

               il-ħaddiema inkarigati mit-tagħmir tax-xogħol għandhom jirċievu taħriġ adegwat, inkluż it-taħriġ dwar kull riskju li, skont il-każ jista’ jkun fih dan l-użu,

               (b)

               il-ħaddiema msemmija fl-Artikolu 6(b) għandhom jirċievu taħriġ speċifiku adegwat.

         Artikolu 10
   Il-konsultazzjoni mal-ħaddiema u l-parteċipazzjoni tal-ħaddiema
   Il-konsultazzjoni u l-parteċipazzjoni tal-ħaddiema u/jew ir-rappreżentanti tagħhom, dwar il-materji koperti b’din id-Direttiva, inklużi l-Annessi tagħha, għandhom isiru skont l-Artikolu 11 tad-Direttiva 89/391/KEE.
   IL-KAPITOLU III

      DISPOŻIZZJONIJIET MIXXELLANJI

   Artikolu 11
   Emenda tal-Annessi
   1.   Iż-żidiet għall-Anness I dwar ir-rekwiżiti minimi supplimentari applikabbli għat-tagħmir speċifiku tax-xogħol msemmi fil-punt 3 tal-Anness I għandhom jiġu adottati mill-Kunsill skont il-proċedura stabbilita bl-Artikolu 137(2) tat-Trattat.
   2.   L-adattamenti strettament ta’ natura teknika tal-Annessi għandhom jiġu adottati skont il-proċedura stabbilita bl-Artikolu 17(2) tad-Direttiva 89/391/KEE, b’riżultat ta’:

               (a)

               l-adozzjoni tad-Direttivi dwar l-armonizzazzjoni teknika u l-istandardizzazzjoni tat-tagħmir tax-xogħol jew

               (b)

               il-progress tekniku, żviluppi fir-regolamenti jew fl-ispeċifikazzjonijiet internazzjonali jew fit-tagħrif fil-qasam tat-tagħmir tax-xogħol.

         Artikolu 12
   Dispożizzjonijiet finali
   L-Istati Membri għandhom jikkomunikaw lill-Kummissjoni t-test tad-dispożizzjonijiet tal-liġijiet nazzjonali li huma jkunu diġà adottaw jew li jadottaw fil-kamp kopert minn din id-Direttiva.
   Artikolu 13
   Id-Direttiva 89/655/KEE, kif emendata mid-Direttivi msemmija fl-Anness III, Parti A hi mħassra, bla ħsara għall-obbligi tal-Istati Membri rigward il-limiti ta’ żmien għat-traspożizzjoni fil-liġi nazzjonali tad-Direttivi stabbilti fl-Anness III, Parti B.
   Referenzi għad-Direttiva mħassra għandhom jinftiehmu bħala referenzi għal din id-Direttiva u għandhom jinqraw skont it-tabella ta’ korrelazzjoni fl-Anness IV.
   Artikolu 14
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
   Artikolu 15
   Din id-Direttiva hija indirizzata lill-Istati Membri.

      Magħmul fi Strasburgu, is-16 ta’ Settembru 2009.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         C. MALMSTRÖM

      (1)  ĠU C 100, 30.4.2009, p. 144.

      (2)  Opinjoni tal-Parlament Ewropew tat-8 ta’ Lulju 2008 (għadha m’hijiex ippubblikata fil-Ġurnal Uffiċjali) u Deċiżjoni tal-Kunsill tat-13 ta’ Lulju 2009.

      (3)  ĠU L 393, 30.12.1989, p. 13.

      (4)  Ara l-Anness III, Parti A.

      (5)  ĠU L 183, 29.6.1989, p. 1.

      (6)  ĠU L 204, 21.7.1998, p. 37.

      ANNESS I

         IR-REKWIŻITI MINIMI

      msemmija fl-artikolu 4(1)(a)(ii) u (b)
      1.   Kumment ġenerali

      L-obbligi stabbiliti f’dan l-Anness japplikaw skont din id-Direttiva u fejn jeżisti riskju li jikkorrispondi mat-tagħmir tax-xogħol in kwistjoni.
      Ir-rekwiżiti minimi li ġejjin, sa fejn japplikaw għal tagħmir ta’ xogħol fl-użu, mhux neċessarjament jitolbu għall-istess miżuri bħar-rekwiżiti essenzjali li jikkonċernaw it-tagħmir tax-xogħol ġdid.
      2.   Ir-rekwiżiti minimi ġenerali applikabbli għat-tagħmir tax-xogħol

                  2.1.

                  L-istrumenti li jikkontrollaw it-tagħmir tax-xogħol li jaffettwaw is-sikurezza jridu jkunu jidhru identifikabbli biċ-ċar u, skont il-każ, mmarkati fejn meħtieġ.
                  Għajr fejn jinħtieġ għal ċerti strumenti tal-kontroll, l-istrumenti tal-kontroll ghandhom jiġu mqiegħda ‘l barra miż-żoni ta’ perikolu u b’modi li l-operazzjoni tagħhom ma tistax tikkawża perikolu addizzjonali. M’għandhom joħolqu l-ebda perikolu bħala riżultat ta’ kull manuvra mhix intenzjonata.
                  Jekk ikun hemm il-ħtieġa, mill-pożizzjoni prinċipali tal-kontroll, il-ħaddiem irid ikun jista’ jiżgura illi l-ebda persuna ma tkun preżenti fiż-żoni ta’ perkolu. Jekk dan ma jkunx possibbli, kwalunkwe tħaddim tal-makkinarju għandu jkun ippreċedut awtomatikament minn sistema sikura bħal sinjal ta’ twissija li jinstama’ jew li jidher meta l-makkinarju jkun sejjer jitqabbad jaħdem. Ħaddiem espost irid ikollu l-ħin jew il-mezz sabiex jaħrab malajr mill-perikli kkawżati mit-tagħmir tax-xogħol huwa u jitqabbad jew jitwaqqaf.
                  Is-Sistemi ta’ kontroll għandhom ikunu żguri u jintgħażlu wara li tkun ngħatat kunsiderazzjonji għal meta s-sistema tfalli, ikun fiha disturbi jew kondizzjonijiet speċjali li wieħed jista’ jipprevedi fil-qafas tal-użu maħsub.

                  2.2.

                  It-tagħmir tax-xogħol għandu jkun jista’ jitqabbad jaħdem biss b’azzjoni maħsuba fuq strument ta’ kontroll provdut għal dan l-iskop.
                  L-istess għandu japplika:

                              —

                              biex jerġa’ jitqabbad jaħdem wara waqfien, tkun xi tkun ir-raġuni,

                              —

                              għall-kontroll ta’ bidla sinifikanti fil-kondizzjonijiet tal-operazzjoni (eż. Il-qawwa, il-pressa, eċċ.),

                        għajr jekk dan it-tqabbid mill-ġdid għax-xogħol jew bidla ma tippreżenta l-ebda periklu lill-ħaddiema esposti.
                  Dan ir-rekwiżit ma japplikax għat-tqabbid mill-ġdid għax-xogħol jew bidla fil-kondizzjonijiet tal-operazzjonijiet bħala riżultat tas-sekwenza normali taċ-ċiklu awtomatiku.

                  2.3.

                  It-tagħmir kollu tax-xogħol irid ikun imgħammar b’kontroll sabiex iwaqqaf it-tagħmir kompletament u b’mod żgur.
                  Kull stazzjon tax-xogħol trid tkun mgħammra b’kontroll li jwaqqaf parti mit-tagħmir tax-xogħol jew kollu, skont it-tip tal-perikolu, sabiex it-tagħmir ikun fi stat ta’ sikurezza. Il-kontroll tal-waqfien tat-tagħmir irid ikollu l-prijorità fuq il-kontrolli li jqabbdu t-tagħmir. Meta t-tagħmir tax-xogħol jew il-partijiet perikolużi tiegħu jieqfu, irid jiġi maqtugħ il-forniment tal-enerġija minn fejn jiġi azzjonat it-tagħmir.

                  2.4.

                  Fejn xieraq, u skont il-perikoli li jippreżenta t-tagħmir u l-ħin ta’ waqfien normali tiegħu, it-tagħmir tax-xogħol irid jiġi mgħammar b’mezz tal-waqfien f’emerġenza.

                  2.5.

                  It-tagħmir tax-xogħol li jippreżenta riskju minħabba l-oġġetti li jaqgħu jew il-biċċiet li jisporġu minnu irid ikun imgħammar bil-mezzi xierqa ta’ sikurezza li jikkorrispondu ma’ dawn ir-riskji.
                  It-tagħmir tax-xogħol li jippreżenta perikli minħabba l-ħruġ ta’ gass, fwar, likwidu jew trab irid ikun mgħammar b’mezzi xierqa ta’ trażżin jew ta’ estrazzjoni maġenb is-sorsi tal-perikolu.

                  2.6.

                  It-tagħmir tax-xogħol u l-partijiet minn dan it-tagħmir, fejn ikun meħtieġ għas-sikurezza u s-saħħa tal-ħaddiema, iridu jiġu mwaħħla bl-ikklampjar jew b’mezzi oħra.

                  2.7.

                  Fejn ikun hemm ir-riskju ta’ ksur jew tad-diżintegrazzjoni ta’ partijiet mit-tagħmir tax-xogħol, li x’ aktarx jista’ jkun ta’ perikolu sinifikanti għas-sikurezza u s-saħħa tal-ħaddiema, iridu jittieħdu l-miżuri protettivi xierqa.

                  2.8.

                  Fejn ikun hemm ir-riskju ta’ kuntatt mekkaniku ma’ partijiet li jiċċaqilqu tat-tagħmir tax-xogħol li jistgħu jwasslu għal inċidenti, dawn il-partijiet iridu jkunu provduti bi lqugħ jew b’mezzi li jipprevjenu l-aċċess għaż-żoni ta’ perikolu jew sabiex iwaqqfu ċ-ċaqliq tal-partijiet perikolużi qabel jintlaħqu ż-żoni tal-perikolu.
                  L-ilqugħ u l-mezzi ta’ protezzjoni jridu:

                              —

                              ikunu ta’ kostruzzjoni b’saħħitha,

                              —

                              ma jagħtux lok għal periklu addizzjonali,

                              —

                              ma jkunux jistgħu jiġu mneħħija faċilment jew jinġiebu li ma jistgħux jaħdmu,

                              —

                              ikunu qiegħda ‘il bogħod biżżejjed miż-żona tal-perikolu,

                              —

                              ma jirrestrinġux aktar milli meħtieġ il-vista taċ-ċiklu operattiv tat-tagħmir,

                              —

                              iħallu l-operazzjonijiet meħtieġa sabiex jitwaħħlu jew jinbidlu l-partijiet u jsir xogħol ta’ manutenzjoni, jirrestrinġu l-aċċess għaż-żona biss fejn irid isir ix-xogħol biss u, jekk possibbli, mingħajr it-tneħħija tal-lqugħ jew il-mezz tal-protezzjoni.

                  2.9.

                  Iż-żoni u l-postijiet għax-xogħol fuq it-tagħmir tax-xogħol, jew il-manutenzjoni tiegħu, iridu jkunu mdawla biżżejjed skont l-operazzjoni li trid titwettaq.

                  2.10.

                  Il-partijiet tat-tagħmir tax-xogħol f’temperatura għolja jew f’temperatura baxxa ħafna jridu, fejn xieraq, ikunu protetti sabiex jevitaw ir-riskju li l-ħaddiema jiġu f’kuntatt miegħu jew qrib wisq.

                  2.11.

                  Il-mezzi tat-twissija fuq it-tagħmir tax-xogħol ma jridux ikunu ambigwi u jridu jidhru u jiġu mifhuma faċilment.

                  2.12.

                  It-tagħmir tax-xogħol ma jistax jintuża għall-operazzjonijiet u f’kondizzjonijiet li għalihom m’huwiex xieraq.

                  2.13.

                  Irid ikun possibbli li jitwettqu operazzjonijiet ta’ manutenzjoni meta t-tagħmir ikun mitfi. Jekk dan ma jkunx possibbli, irid ikun possibbli li jittieħdu l-miżuri xierqa ta’ protezzjoni sabiex isiru dawn l-operazzjonijiet jew sabiex dawn l-operazzjonijiet isiru barra miż-żoni tal-periklu.
                  Jekk magna jkollha reġistru tal-manutenzjoni, dan irid jinżamm aġġornat.

                  2.14.

                  It-tagħmir kollu tax-xogħol irid ikollu fuqu mezzi identifikabbli b’mod ċar sabiex ikun jista’ jiġi iżolat mis-sorsi kollha tal-enerġija tiegħu.
                  Għandu jkun preżunt illi t-twaħħil mill-ġdid (mas-sorsi tal-enerġija) ma jippreżenta l-ebda riskju għall-ħaddiema involuti.

                  2.15.

                  It-tagħmir tax-xogħol irid iġorr miegħu it-twissijiet u l-marki essenzjali sabiex jiżguraw is-sikurezza tal-ħaddiema.

                  2.16.

                  Il-ħaddiema jrid ikollhom mezzi żguri ta’ aċċess għaż-żoni kollha tal-operazzjonijiet ta’ produzzjoni, ta’ aġġustament u ta’ manutenzjoni tat-tagħmir tax-xogħol u jridu jkunu kapaċi jibqgħu fihom fis-sikurezza.

                  2.17.

                  It-tagħmir kollu tax-xogħol irid ikun xieraq sabiex jipproteġi lill-ħaddiema kontra r-riskju li t-tagħmir tax-xogħol jieħu n-nar jew jisħon iżżejjed, jew li minnu joħorġu gassijiet, trab, likwidu, fwar jew sustanzi oħra prodotti, użati jew maħżuna fit-tagħmir tax-xogħol.

                  2.18.

                  It-tagħmir kollu tax-xogħol irid ikun xieraq sabiex jipprevjeni r-riskju li jisplodi t-tagħmir tax-xogħol jew li jisplodu is-sustanzi prodotti, użati jew maħżuna fit-tagħmir tax-xogħol.

                  2.19.

                  It-tagħmir kollu tax-xogħol irid ikun xieraq sabiex jipproteġi lill-ħaddiema esposti mir-riskju ta’ kuntatt dirett jew indirett mal-elettriku.

            3.   Ir-rekwiżiti minimi addizzjonali applikabbli għal tipi speċifiċi ta’ tagħmir ta’ xogħol

      3.1.   Ir-rekwiżiti minimi għal tagħmir ta’ xogħol mobbli, kemm jekk jimxi waħdu kemm le
      3.1.1.   It-tagħmir ta’ xogħol li jkollhom ħaddiema fuqhom għandhom jiġu magħmulin b’tali mod li jitnaqqsu ir-riskji għal ħaddiema meta jiċċaqalqu.
      Dawk ir-riskji għandhom jinkludu r-riskji ta’ kuntatt tal-ħaddiema mar-roti jew mal-linji jew li jinqabdu minnhom.
      3.1.2.   It-tagħmir tax-xogħol għandu jkun mogħti tagħmir speċjali jew magħmul b’mod li ma jkunx jista’ jkun hemm imblokk mhux maħsub bejn l-elementi ta’ trazzjoni u l-aċċessorji jew l-oġġetti irmunkati miegħu.
      Meta dan l-imblokk ma jistax jiġi evitat, għandha tittieħed kull miżura possibbli biex jiġu evitati xi konsegwenzi ta’ ħsara għall-ħaddiema.
      3.1.3.   Meta elementi ta’ trasmissjoni ta’ emerġija bejn tagħmir tax-xogħol mobbli jistgħu jitħassru jew tiġrilhom il-ħsara bit-tkaxkir fuq l-art, għandu jkun hemm faċilitajiet għall-irbit.
      3.1.4.   It-tagħmir ta’ xogħol mobbli li iġorr ħaddiema għandu jkun maħsub b’mod li inaqqas kemm jista’ jkun il-kundizzjonijiet ta’ użu attwali, ir-riskji li joħorġu mir-reġgħa lura jew mill-qlib ta’ tagħmir tax-xogħol:

                  —

                  bi struttura ta’ protezzjoni li timpedixxi lil tagħmir tax-xogħol milli jmur lura iktar minn kwart ta’ dawra, jew

                  —

                  bi struttura li tiggarantixxi spazju biżżejjed madwar il-ħaddiema li jkollu fuqu jekk il-moviment ikompli għal iktar minn kwart ta’ dawra, jew

                  —

                  b’xi dispożsittiv ieħor b’effett ekwivalenti.

            Dawn l-istrutturi ta’ protezzjoni jistgħu jkunu parti integrali tat-tagħmir ta’ xogħol.
      Dawn l-istrutturi ta’ protezzjoni mhumiex meħtieġa meta t-tagħmir ta’ xogħol ikun fiss matul l-operazzjoni jew meta ir-raġgħa lura jew il-qlib ikunu impossibbli minħabba l-mod kif ikun iddisinjat it-tagħmir.
      Meta jkun hemm riskju li l-ħaddiema ta’ fuqu jistgħu jitgħaffġu bejn it-tagħmir tax-xogħol u l-art meta t-tagħmir imur lura jew jinqaleb għandha ssir sistema biex jinżammu milli jaqgħu.
      3.1.5.   Trukkijiet bil-forklifts li jkollhom ħaddiema fuqhom għandhom jiġu addattati jew mgħammra biex inaqqsu ir-riskji tat-truck tal-fork lift milli jinqaleb, eż.:

                  —

                  bl-installazzjoni ta’ xi kaxxa għal min isuq, jew

                  —

                  bi struttura li tipprevjeni t-truck tal-fork lift milli jinqaleb, jew

                  —

                  bi struttura li tiżgura li, jekk it-truck tal-fork lift jinqaleb, jibqa’ biżżejjed vojt bejn l-art u ċerti partijiet tat-truck tal-forklift għall-ħaddiema li jkunu fuqu, jew

                  —

                  bi struttura li tirrestrinġi lill-ħaddiema fuq is-sedil ta’ sewqan biex tipprevenihom milli jiġu mgħaffġa minn partijiet tat-truck tal-forklift li jinqaleb.

            3.1.6.   It-tagħmir ta’ xogħol illi jkun jimxi waħdu u li meta jiċċaqlaq joħloq riskji għal persuni għandu jissodisfa l-kundizzjonijiet li ġejjin:

                  (a)

                  it-tagħmir għandu jkollu mezzi li jevitaw illi jibda jaħdem mingħajr ma jkun awtorizzat;

                  (b)

                  għandu jkollu mezzi xierqa biex jiġu minimizzati l-konsegwenzi ta’ kolliżjoni meta hemm aktar minn tagħmir ta’ xogħol wieħed li qed jiċċaqlaq fuq il-linji fl-istess ħin;

                  (c)

                  għandhom ikollhom mezzi ta’ brejkijiet u waqfien. Sa fejn ir-restrizzjonijiet ta’ sikurezza jkunu jeħtieġu dan, għandhom ikunu disponibbli mezzi ta’ emerġenza, li jitħaddmu minn kontrolli faċilment aċċessibbli jew b’sistemi awtomatiċi, għall-ibbrejkjar u t-twaqqif fil-każ illi jfallu l-mezzi prinċipali;

                  (d)

                  meta il-vista diretta tax-xufier ma tkunx biżżejjed biex tiżgura is-sikurezza, għandu jiġi installat apparat awżiljarju biex itejjeb il-vista;

                  (e)

                  it-tagħmir ta’ xogħol maħsub għal użu bil-lejl jew f’postijiet mudlama għandu jkun mgħammar b’dawl xieraq għax-xogħol li jkun irid isir u biex jiżgura biżżejjed sikurezza għall-ħaddiema;

                  (f)

                  it-tagħmir ta’ xogħol li jista’ jkollu perikolu ta’ nar, kemm minnu u kemm mill-oġġetti li jkun jirmonka jew iġorr u li jista’ jipperikola lill-ħaddiema għandu jkun mgħammar b’apparat xieraq tat-tifi tan-nar ħlief meta dak l-apparat ikun disponibbli fil-viċin biżżejjed fil-post tal-użu;

                  (g)

                  it-tagħmir ta’ xogħol imħaddem bil-kontroll mid-distanza għandu jkun jieqaf awtomatikament meta joħroġ mid-distanza ta’ kontroll;

                  (h)

                  it-tagħmir ta’ xogħol imħaddem bil-kontroll mid-distanza li jista’ f’ċirkostanzi normali joħloq perikolu li jolqot jew jgħaffeġ lill-ħaddiema għandu jkollu mezzi ta’ protezzjoni kontra dan il-periklu, sakemm ma jkunx hemm mezzi oħra xierqa biex jikkontrollaw dan il-periklu.

            3.2.   Rekwiżiti minimi għal tagħmir ta’ xogħol li jerfa’ t-tagħbija
      3.2.1.   Meta t-tagħmir ta’ xogħol li jerfa’ tagħbija huwa installat permanentament, is-saħħa u l-istabbilità tiegħu għandhom ikunu żgurati, billi jingħata kas, b’mod partikolari, għat-tagħbija li għandha tintrefa’ u l-istress li jsir fuq il-punt ta’ suspensjoni jew tal-igganċjar tiegħu mal-istrutturi.
      3.2.2.   Il-makkinarju li jerfa’ t-tagħbija għandu jkun immarkat b’mod ċar b’indikazzjonijiet tat-tagħbija nominali tiegħu, u fejn xieraq tabella li turi il-piż nominali għal kull konfigurazzjoni tal-makkinarju.
      L-aċċessorji għat-tagħmir ta’ tagħbija għandhom ikunu mmarkati b’mod illi jkun possibbli li tidentifika l-karatteristiċi essenzjali ta’ użu sigur.
      It-tagħmir ta’ xogħol li mhux maħsub biex jerfa’ persuni imma li jista jiġi wżat hekk b’konfużjoni għandu jkun immarkat b’mod xieraq u li jidher għal dan l-iskop.
      3.2.3.   It-tagħmir ta’ xogħol installat b’mod permanenti għandu jkun installat b’tali mod li jitnaqqas ir-riskju li t-tagħbija:

                  (a)

                  tolqot lill-ħaddiema;

                  (b)

                  waħedha, tiċċaqlaq b’mod perikoluż jew taqa’;

                  (c)

                  tiġi mitluqa involontarjament.

            3.2.4.   It-tagħmir ta’ xogħol tal-irfigħ jew ġarr ta’ ħaddiema għandu jkun tali li:

                  (a)

                  jipprevjeni l-perikolu li taqa’ l-kabina, meta teżisti waħda, permeżż ta’ apparat xieraq;

                  (b)

                  jipprevjeni lill-utent milli jaqa’ mill-kabina, meta teżisti waħda;

                  (c)

                  jipprevjeni l-perikolu li l-utent jiġi mgħaffeġ, maqbud jew milqut, b’mod partikolari b’kuntatt involontarju ma’ oġġetti;

                  (d)

                  jiggarantixxi li persuni maqbuda fil-kabina fil-każ ta’ xi inċident ma jkunux esposti għall-periklu u jkunu jistgħu jinħelsu.

            Jekk, għal raġunijiet marbutin man-natura tal-post u dislivell, ir-riskji msemmija fil-punt (a) ma jistgħux jiġu evitati b’mezzi ta’ sikurezza għandu jiġi installat cable b’koeffiċjent ta’ sikurezza miżjud, u għandu li jinżamm fi stat tajjeb u jiġi kkontrollat kull ġurnata ta’ xogħol biex jiġi żgurat li qed jinżamm fi stat tajjeb.

      ANNESS II

         DISPOŻIZZJONIJIET LI JIKKONĊERNAW L-UŻU TA’ TAGĦMIR TAX-XOGĦOL

      imsemmi fl-artikolu 4(3)

         Kumment preliminari

      Dan l-Anness għandhu japplika f’konformita’ ma’ din id-Direttiva u meta r-riskju korrispondenti jeżisti għat-tagħmir tax-xogħol inkwistjoni.
      1.   Dispożizzjonijiet ta’ ordni ġenerali applikabbli għat-tagħmir kollu tax- xogħol

                  1.1.

                  It-tagħmir tax-xogħol għandu jiġi installat, imqiegħed u utilizzat b’mod li jippermetti li jitnaqqsu ir-riskji għall-utent tat-tagħmir ta’ xogħol u għall-ħaddiema l-oħra per eżempju billi jiġi żgurat li hemm biżżejjed spazju bejn l-elementi li jiċċaqilqu fit-tagħmir tax-xogħol u l-partijiet fl-ambjent ta’ madwar li huma mwaħħla jew li jiċċaqilqu u billi l-enerġija u l-materjali użati jew prodotti ikunu jistgħu jinġabu jew jitneħħew b’mod sigur.

                  1.2.

                  Il-muntaġġ u żżarmar tat-tagħmir tax-xogħol għandu jsir taħt kundizzjonnijiet ta’ sikurezza, partikolarment billi jiġu rrispettati l-istruzzjonijiet li jistgħu ikunu fornuti mill-manufattur.

                  1.3.

                  It-tagħmir tax-xogħol li sakemm jintużaw jistgħu jintlaqtu mis-sajjetti għandhom ikunu protetti jew b’dispożittivi jew b’miżuri xierqa kontra l-effetti tas-sajjetti.

            2.   Id-dispożizzjonijiet li jikkonċernaw l-użu ta’ tagħmir mobbli, kemm jekk jimxu waħedhom kemm jekk le

                  2.1.

                  It-tagħmir ta’ xogħol li jimxi waħdu għandu jinsaq biss minn ħaddiema li jkunu tħarrġu b’mod adegwat biex iħaddmu sewwa dak it-tagħmir tax-xogħol.

                  2.2.

                  Jekk it-tagħmir ta’ xogħol jisposta ruħu f’żona ta’ xogħol għandu jkun hemm regoli stabbiliti u segwiti ta’ ċirkolazzjoni adegwata.

                  2.3.

                  Għandhom jittieħdu miżuri ta’ tqassim tax-xogħol biex jevitaw illi xi ħaddiema mexjin jinsabu f’dik iż-żona tax-xogħol fejn ikun hemm it-tagħmir ta’ xogħol li jimxi waħdu.
                  Meta jkun meħtieġ li l-ħaddiema fuq saqajhom ikunu preżenti biex ix-xogħol isir għandhom jittieħdu miżuri xierqa biex jiġi evitat li jkunu midruba mit-tagħmir.

                  2.4.

                  It-trasport ta’ ħaddiema fuq tagħmir ta’ xogħol mobbli misjuq mekkanikament għandu jkun awtorizzat biss fejn hemm provduti faċilitajiet sikuri għal dan. Jekk ix-xogħol għandu jsir matul il-vjaġġ, il-veloċità għandha tiġi adattata kif meħtieġ.

                  2.5.

                  It-tagħmir ta’ xogħol mobbli li jkollu mutur ta’ kombustjoni ma jistax jiġi mħaddem fiż-żona tax-xogħol ħlief meta tkun tista’ tiġi ggarantita arja fi kwantità suffiċjenti li ma tippreżenta ebda riskju għas-saħħa u s-sikurezza tal-ħaddiema.

            3.   Dispożizzjonijiet li jolqtu l-użu ta’ tagħmir tax-xogħol li jerfa’ t-tagħbija

      3.1.   Kunsiderazzjonijiet ġenerali
      3.1.1.   It-tagħmir ta’ xogħol li jiżżarma jew li hu mobbli li jservi biex jerfa’ t-tagħbijiet għandu jkun imħaddem b’mod li jiggarantixxi l-istabilità tat-tagħmir tax-xogħol waqt li jkun qiegħed jiġi mħaddem taħt il-kondizzjonijiet kollha prevedibbli, meħud kont tan-natura tal-art.
      3.1.2.   Il-ħaddiema m’għandhomx jinġarru fuq tagħmir tax-xogħol u aċċessorji tiegħu li mhux maħsub għalhekk.
      Bla ħsara għall-Artikolu 5 ta’ Direttiva 89/391/KEE, eċċezzjonalment, it-tagħmir ta’ xogħol li mhux maħsub għall-ġarr tal-ħaddiema jista’ jiġi użat għal dan l-iskop sakemm jittieħdu miżuri xierqa biex jiżguraw sikurezza skont il-leġislazzjoni jew il-prattika nazzjonali li jipprevedu sorveljanza xierqa.
      Meta jkun hemm il-ħaddiema fuq tagħmir tax-xogħol li suppost iservi għall-irfigħ tat-tagħbija il-posta tal-kmand għandha tkun okkupata l-ħin kollu. Il-ħaddiema li jinġarru għandhom ikunu jistgħu jiddisponu minn mezz żgur ta’ komunikazzjoni. Jenħtieġ li jkun hemm ħsieb għall-mod kif jinħarġu f’każ ta’ perikolu.
      3.1.3.   Għandhom jittieħdu miżuri sabiex ma jkunx hemm ħaddiema preżenti taħt it-tagħbijiet imdendla sakemm din il-preżenza ma tkunx meħtieġa biex ix-xogħol isir sewwa.
      M’għandux ikun permess illi tagħbija imdendla tiġi mgħoddija minn postijiet tax-xogħol mhux protetti li fihom abitwalment ikun hemm il-ħaddiema.
      F’dan il-każ, jekk ix-xogħol ma jistax isir sewwa mod ieħor għandhom ikunu definiti u applikati proċeduri xierqa.
      3.1.4.   L-aċċessorji tal-irfigħ għandhom jintgħażlu skont it-tagħbija li jerfgħu, skont il-punti ta’ qbid, skont il-mezz tal-igganċjar u l-kondizzjonijiet atmosferiċi u meħud kont tal-mod u l-konfigurazzjoni tal-imbragar. L-assemblaġġ tal-aċċessorji tal-irfigħ għandu jkun immarkat b’mod ċar biex jippermetti lill-utent li jirrikonoxxu l-karatteristiċi tagħhom, jekk ma jkunux żmantellati wara l-użu.
      3.1.5.   L-aċċessorji tal-irfigħ għandhom jiġu maħżuna b’mod li jiżgura li ma ssirilhomx ħsara jew deterjorament.
      3.2.   It-tagħmir ta’ xogħol li jerfa’ tagħbijiet mhux iggwidati
      3.2.1.   Jekk żewġ biċċiet ta’ tagħmir tax-xogħol jew iktar li jservu għall-irfigħ ta’ tagħbijiet mhux iggwidati jkunu installati jew imwaqqfa fuq post tax-xogħol b’mod tali illi il-kamp tax-xogħol tagħhom jgħaddi fuq ta’ xulxin għandhom jittieħdu miżuri xierqa biex jiġu evitati kolliżjonijiet bejn it-tagħbijiet jew elementi tat-tagħmir tax-xogħol stess.
      3.2.2.   Waqt li jkun qed juża tagħmir tax-xogħol ta’ rfigħ ta’ tagħbija mhux iggwidata għandhom jittieħdu miżuri biex jiġi evitat li jitbandlu illi jinqalbu jew jekk ikun il-każ jinqalgħu minn posthom u jiżolqu. Għandu jkun hemm kontroll li dawn il-miżuri ttieħdu.
      3.2.3.   Jekk min ikun iħaddem it-tagħmir tax-xogħol ta’ rfigħ ta’ tagħbijiet mhux iggwidati ma jkunx jista’ josserva it-traġitt sħiħ tat-tagħbija la direttament u lanqas permezz ta’ apparat awżiljarju li jtuh informazzjoni siewja għandu jkun hemm komunikazzjoni mal-operatur biex tiggwidah u għandu jiġi organizzat mod kif jiġu evitati il-kolliżjonijiet ta’ tagħbija li tista’ tkun ta’ perikolu għall-ħaddiema.
      3.2.4.   Ix-xogħlijiet għandhom ikunu organizzati b’mod li meta l-ħaddiema jkunu qegħdin jigganċjaw jew jisganċjaw xi tagħbija bl-idejn dawn l-operazzjonijet jkunu jistgħu isiru b’mod sigur u l-ħaddiema jkunu jistgħu jidderieġu direttament jew indirettament l-operazzjoni.
      3.2.5.   L-operazzjonijiet kollha tal-irfigħ għandhom jiġu pprogrammati, issorveljati b’mod xieraq u effettwati b’mod li tiġi mħarsa s-sikurezza tal-ħaddiema.
      In partikolari jekk tagħbija tkun trid tintrefa’ simultanjament minn żewġ tagħmir tax-xogħol jew iktar li jservu għall-irfigħ ta’ tagħbijiet mhux iggwidati għandha tkun stabbilita u applikata proċedura biex tiżgura l-koordinazzjoni tajba bejn l-operaturi.
      3.2.6.   Jekk xi tagħmir tax-xogħol li jservi għall-irfigħ ta’ tagħbija mhux iggwidata ma jkunx jista’ jżomm it-tagħbija fil-każ li jmur għal kollox jew inparti il-forniment tal-enerġija, għandhom jittieħdu miżuri xierqa biex jiġi evitat li l-ħaddiema jiġu esposti għal perikoli korrispondenti.
      It-tagħbija mdendla m’għandhiex tibqa’ mingħajr sorveljanza ħlief jekk l-aċċess għaż-żona ta’ periklu ikun projbit u jekk it-tagħbija tkun igganċjata b’mod sigur u miżmuma wkoll b’mod sigur.
      3.2.7.   L-użu fuq barra ta’ tagħmir tax-xogħol tal-irfigħ tat-tagħbija mhux iggwidata għandu jieqaf meta l-kondizzjonijiet metereoloġiċi jeħżienu sal-punt illi jipperikolaw l-użu sikur tat-tagħmir u jesponu l-ħaddiema għal xi riskji. Miżuri adegwati ta’ protezzjoni maħsuba partikolarment biex jimpedixxu li t-tagħmir tax-xogħol jinqaleb għandhom jittieħdu biex jevitaw periklu għall-ħaddiema.
      4.   Id-dispożizzjonijiet li jirrigwardaw l-użu tat-tagħmir għax-xogħol ipprovdut għax-xogħol temporanju fl-għoli

      4.1.   Dispożizzjonijiet ġenerali
      4.1.1.   Jekk, skont l-Artikolu 6 tad-Direttiva 89/391/KEE u l-Artikolu 3 ta’ din id-Direttiva, ma jistax jitwettaq xogħol temporanju fil-għoli b’mod sikur u skont il-kondizzjonijiet ergonomiċi xierqa minn fuq wiċċ xieraq, għandu jintgħażel it-tagħmir tax-xogħol l-aktar xieraq illi jiżgura u jżomm il-kondizzjonijiet tax-xogħol fis-sikurezza. Il-miżuri kollettivi ta’ protezzjoni jridu jingħataw prijorità fuq il-miżuri protettivi individwali. Id-dimensjonijiet tat-tagħmir tax-xogħol għandhom ikunu xierqa għan-natura tax-xogħol li jrid itwettaq u għat-tensjonijiet previsti u jħallu l-possibiltà ta’ mogħdija minn fuqu mingħajr periklu.
      Għandu jintgħażel il-mezz l-aktar xieraq għall-aċċess għall-postijiet tax-xogħol temporanju fil-għoli skont il-frekwenza tal-mogħdija minn fuqu, il-għoli li jrid jintlaħaq u t-tul taż-żmien tal-użu. L-għażla magħmula għandha tippermetti l-evakwazzjoni f’każ ta’ periklu imminenti. Il-mogħdija f’direzzjoni jew l-oħra bejn il-mezz tal-aċċess u l-pjattaformi, il-gverti jew il-passaġġi ma jridux joħolqu riskji addizzjonali ta’ waqgħat.
      4.1.2.   Is-slielem jistgħu jiġu użati bħala stazzjonijiet tax-xogħol għal xogħol fil-għoli biss fiċ-ċirkostanzi li fihom, meħud kont tal-punt 4.1.1, ma jkunx iġġustifikat l-użu ta’ tagħmir ieħor tax-xogħol aktar sikur minħabba l-livell baxx tar-riskju u jew l-medda qasira taż-żmien tal-użu tagħhom jew il-karatteristiċi eżistenti fuq il-post tax-xogħol illi min iħaddem ma jistax jibdel.
      4.1.3.   It-teknika marbuta mal-aċċess u l-pozizzjonament permezz tal-ħbula jistgħu jintużaw biss fiċ-ċirkostanzi fejn l-istima tar-riskju tindika illi x-xogħol jista’ jitwettaq b’sikurezza u fejn ma jkunx iġġustifikat l-użu ta’ tagħmir ieħor tax-xogħol aktar sikur.
      Meta titqies l-istima tar-riskju u b’mod partikolari it-tul taż-żmien tax-xogħolijiet u d-diffikultajiet ergonomiċi, għandu jkun provdut post b’aċċessorji xierqa fejn persuna tista’ tpogġi.
      4.1.4.   Skond it-tip tat-tagħmir magħżul tax-xogħol fuq il-bażi ta’ dak li ntqal qabel, iridu jiġu stabbiliti l-miżuri xierqa sabiex jiġu mminimizzati r-riskji għall-ħaddiema inerenti f’dan it-tip ta’ tagħmir. Jekk ikun meħtieġ, għandhom jiġu stallati miżuri ta’ salvagwardja sabiex jipprevjenu l-waqgħat. Dawn għandhom ikunu ta’ konfigurazzjoni xierqa u ta’ qawwa suffiċjenti li jipprevjenu jew iwaqqfu l-waqgħat mill-għoli u, fejn hu possibbli, li jipprekludu l-korriment tal-ħaddiema. Is-salvagwardji kollettivi biex jipprevjenu l-waqgħat jistgħu jiġu interrotti biss fuq il-postijiet tal-aċċess għas-slielem jew għat-taraġ.
      4.1.5.   Meta l-qadi ta’ xogħol partikolari jeħtieġ li jitneħħa temporanjament is-salvagward kollettiv li jipprevjeni l-waqgħat, iridu jittieħdu miżuri effettivi kompensatorji ta’ sikurezza. Ix-xogħol ma jistax jitwettaq sakemm ikunu ttieħdu dawn il-miżuri. Ġaladarba jkun tlesta x-xogħol partikolari, definittivament jew temporanjament, iridu jiġu stallati mill-ġdid is-salvagwardji kollettivi li jipprevjenu l-waqgħat.
      4.1.6.   Ix-xogħol temporanju fil-għoli jista’ jsir biss meta l-kondizzjonijiet tat-temp ma jippreġudikawx is-sikurezza u s-saħħa tal-ħaddiema.
      4.2.   Dispożizzjonijiet speċifiċi rigward l-użu tas-slielem
      4.2.1.   Is-slielem iridu jitwaqqfu b’mod illi tiġi żgurata l-istabbilità tagħhom matul l-użu. Is-slielem li jinġarru jridu jserrħu fuq bażi immobbli, stabbli, b’saħħtu, ta’ daqs xieraq hekk li l-iskaluni jibqgħu orizzontali. Is-slielem imdendla jridu jkunu mqabbda b’mod sikur u, bl-eċċezzjoni tas-slielem tal-ħabel, hekk li ma jkunx jista’ jinbidlilhom posthom u hekk li jipprevjenu t-tbandil.
      4.2.2.   Il-bażijiet tas-slielem li jinġarru jridu jkunu prevenuti milli jiżolqu waqt l-użu billi jiġu marbuta sewwa l-waqqafiet fit-truf ta’ fuq jew ta’ isfel, jew viċin ta’ dawn, b’apparat kontra ż-żliq jew b’kull arranġament ieħor tal-istess effettività. Is-slielem użati għall-aċċess għandhom ikunu twal biżżejjed sabiex jisporġu biżżejjed lil hemm mill-pjattaforma tal-aċċess, għajr jekk ikunu ttieħdu miżuri sabiex jiżguraw qabda soda. Is-slielem li jidħlu ġo xulxin u s-slielem li jitwalu jridu jiġu użati hekk li s-sezzjonijiet differenti jiġu pprevenuti milli jiċċaqilqu relattivament bejniethom. Is-slielem mobbli jridu jiġu pprevenuti milli jiċċaqilqu qabel l-irfis fuqhom.
      4.2.3.   Is-slielem għandhom jiġu użati hekk li jkollhom qabda sikura u appoġġ sikur għall-ħaddiema f’kull ħin. B’mod partikolari, jekk tagħbija trid tinġarr bl-idejn waqt li l-ħaddiem ikun fuq sellum, din ma għandhiex tipprekludi ż-żamma ta’ qabda sigura.
      4.3.   Dispożizzjonijiet speċifiċi li jirrigwardaw l-użu tal-armar
      4.3.1.   Meta ma tkunx disponibbli nota dwar il-kalkoli għall-armar magħżul jew meta n-nota ma tkoprix l-arranġamenti strutturali kkontemplati, għandhom jitwettqu l-kalkoli tas-saħħa u tal-istabbilità għajr jekk l-armar jiġi mibni skont konfigurazzjoni standard rikonoxxuta b’mod ġenerali.
      4.3.2.   Skond il-komplessità tal-armar magħżul, għandu jiġi mfassal pjan tal-armar, tal-użu u tal-ħatt tiegħu minn persuna kompetenti. Dan jista’ jsir fil-għamla ta’ pjan ġenerali, ikkompletat b’emendi tal-pjan li jkollhom x’jaqsmu mad-dettalji speċifiċi tal-armar in kwistjoni.
      4.3.3.   Il-komponenti taż-żamm tal-armar għandhom ikunu protetti mill-possibilità ta’ żliq, kemm jekk bit-twaħħil ma’ kull wiċċ li jerfa’, b’użu ta’ mezz kontra ż-żliq jew b’kull mezz ieħor ta’ effettività ugwali, u l-wiċċ li jerfa’ t-toqol għandu jkun ta’ kapaċità suffiċjenti. Għandu jiġi żgurat illi l-armar huwa stabbli. L-armar bir-roti jrid jiġi pprevenut b’mezzi xierqa milli jiċċaqlaq aċċidentalment matul ix-xogħol fil-għoli.
      4.3.4.   Id-dimensjonijiet, il-għamla u t-tifsila tal-pjattaformi tal-armar iridu jkunu xierqa għan-natura tax-xogħol li jrid isir u xierqa għat-toqol li jrid jinġarr u jippermettu x-xogħol u l-mogħdija fis-siġurtà. Il-pjattaformi tal-armar iridu jiġu mmontati hekk li l-komponenti tagħhom ma jkunux jistgħu jiċċaqalqu waqt l-użu normali. Ma jridx ikun hemm xquq perikolużi bejn il-komponenti tal-pjattaformi u s-salvagwardji kollettivi vertikali li jipprevjenu l-waqgħat.
      4.3.5.   Meta partijiet mill-armar ma jkunux lesti għall-użu, bħal per eżempju matul l-immontar, iż-żarmar jew il-bdil, dawn iridu jiġu mmarkati b’sinjali ta’ twissija ġenerali skont id-dispożizzjonijiet nazzjonali li jittrasponu d-Direttiva tal-Kunsill 92/58/KEE tal-24 ta’ Ġunju 1992 dwar il-ħtiġijiet minimi għall-provvista ta’ sinjali tas-sigurtà jew tas-saħħa fuq ix-xogħol (id-disa’ Direttiva individwali fl-Artikolu 16(1) tad-Direttiva 89/391/KEE) (1) u jkunu delimitati b’mod xieraq b’mezzi fiżiċi li jipprevjenu l-aċċess għaż-żona tal-perikolu.
      4.3.6.   L-armar jista’ biss jiġi mmontat, żarmat jew mibdul b’mod sinifikanti taħt is-superviżjoni ta’ persuna kompetenti u minn ħaddiema li jkunu rċevew taħriġ xieraq u speċifiku fl-operazzjonijiet maħsuba, li jindirizzaw ir-riskji speċifiċi skont l-Artikolu 9, u b’mod aktar partikolari:

                  (a)

                  li jifhmu l-pjanta tal-immontar, taż-żarmar jew tal-bidla tal-armar ikkonċernat;

                  (b)

                  is-sikurezza matul l-immontar, iż-żarmar jew il-bidla tal-armar ikkonċernat;

                  (c)

                  il-miżuri li jipprevjenu r-riskju li jaqgħu persuni jew oġġetti;

                  (d)

                  il-miżuri ta’ sikurezza fil-każ ta’ bdil fil-kondizzjonijiet tat-temp li jistgħu jaffettwaw b’mod ħażin is-sikurezza tal-armar in kwistjoni;

                  (e)

                  il-kondizzjonijiet fir-rigward tat-tagħbijiet permissibbli;

                  (f)

                  kull riskju ieħor li x-xogħol tal-immontar, iż-żarmar jew il-bdil imsemmi hawn fuq jista’ jeħtieġ.

            Il-persuna li tissorvelja u l-ħaddiema konċernati jrid ikollhom disponibbli l-pjanta tal-immontar u taż-żarmar kif msemmi fil-punt fl-4.3.2, inkluż kull istruzzjoni li jista’ jkun fiha.
      4.4.   Dispożizzjonijiet speċifiċi li jirrigwardaw it-teknika marbuta mal-aċċess u l-pozizzjonament permezz tal-ħbula
      It-teknika marbuta mal-aċċess u l-pożizzjonament permezz tal-ħbulairid jikkonforma mal-kondizzjonijiet li ġejjin:

                  (a)

                  is-sistema jrid ikun fiha minn tal-anqas żewgt iħbula ankrati separatament, wieħed bħala mezz tal-aċċess, tal-inżul u ta’ appoġġ (xogħol bil-ħabel) u l-ieħor bħala riserva (ħabel tas-sikurezza);

                  (b)

                  il-ħaddiema jridu jiġu pprovduti u jużaw sarġ xieraq u jkunu mqabbda miegħu b’ħabel tas-sikurezza;

                  (c)

                  il-ħabel tax-xogħol għandu jkun imgħammar b’mezzi siguri għat-tlugħ u l-inżul u jkollu sistema li tinqafel waħedha sabiex jipprevjeni lil min jużah milli jaqa’ jekk jitlef il-kontroll tal-movimenti tiegħu. Il-ħabel tas-sikurezza jrid ikun imgħammar b’sistema mobbli ta’ prevenzjoni mill-waqgħat li ssegwi l-movimenti tal-ħaddiem;

                  (d)

                  l-għodda u l-aċċessorji l-oħra li jridu jintużaw minn ħaddiem għandhom ikunu mqabbda mas-sarġ jew mal-maqgħad tal-ħaddiem jew ma’ xi mezz ieħor xieraq;

                  (e)

                  ix-xogħol għandu jkun ippjanat u ssorveljat tajjeb, sabiex ħaddiem ikun jista’ jiġi salvat immedjatament f’emerġenza;

                  (f)

                  skont l-Artikolu 9, il-ħaddiema konċernati jenħtieġ li jirċievu taħriġ xieraq u speċifiku għall-operazzjonijiet maħsuba, b’mod partikolari l-proċeduri tas-salvataġġ.

            F’ċirkostanzi eċċezzjonali fejn, bil-ħsieb tal-istima tar-riskji, l-użu tat-tieni ħabel jagħmel ix-xogħol aktar perikoluż, l-użu ta’ ħabel wieħed jista’ jiġi permess, sakemm ikunu ttieħdu l-miżuri xierqa sabiex jiżguraw is-sikurezza skont il-liġijiet jew/u l-prattika nazzjonali.

         (1)  ĠU L 245, 26.8.1992, p. 23.

      ANNESS III
      PARTI A

         Direttiva mħassra flimkien mal-emendamenti suċċessivi tagħha

      (imsemmi fl-Artikolu 13)

                  Direttiva tal-Kunsill 89/655/KEE
                  (ĠU L 393, 30.12.1989, p. 13)

                  Direttiva tal-Kunsill 95/63/KE
                  (ĠU L 335, 30.12.1995, p. 28)

                  Direttiva tal-Parlament Ewropew u tal-Kunsill 2001/45/KE
                  (ĠU L 195, 19.7.2001, p. 46)

                  Direttiva 2007/30/KE tal-Parlament Ewropew u tal-Kunsill
                  (ĠU L 165, 27.6.2007, p. 21).

                  Biss fir-rigward tar-referenzi magħmula fil-punt 3 tal-Artiklu 3, tad-Direttiva 89/655/KEE

      PARTI B

         Lista tal-limiti ta’ żmien għat-traspożizzjoni fil-liġi nazzjonali

      (imsemmi fl-Artikolu 13)

                  Direttiva

                  Limitu ta’ żmien għat-traspożizzjoni

                  89/655/KEE

                  fil-31 ta’ Diċembru 1992

                  95/63/KE

                  fl-4 ta’ Diċembru 1998

                  2001/45/KE

                  19 ta’ Lulju 2004 (1)

                  2007/30/KE

                  31 Diċembru 2012

         (1)  L-Istati Membri għandu ikollhom id-dritt, rigward l-implimentazzjoni tal-punt 4 tal-Anness II tad-Direttiva 89/655/KEE, li jagħmlu użu minn perjodu transitorju taż-żmien ta’ mhux aktar minn sentejn mid-19 ta’ Lulju 2004, sabiex jitqiesu s-sitwazzjonijiet varji li jistgħu jinħolqu mill-implimentazzjoni prattika tad-Direttiva 2001/45/KE b’mod partikolari mill-intrapriżi ż-żgħar u ta’ daqs medju.

      ANNESS IV

         Tabella ta’ korrelazzjoni

                  Direttiva 89/655/KEE

                  Din id-Direttiva

                  Artikolu 1

                  Artikolu 1

                  Artikolu 2

                  Artikolu 2

                  Artikolu 3

                  Artikolu 3

                  Artikolu 4

                  Artikolu 4

                  Artikolu 4a(1)

                  Artikolu 5(1)

                  Artikolu 4a(2) l-ewwel u t-tieni inċiżi

                  Artikolu 5(2)(a) u (b)

                  Artikolu 4a(3)

                  Artikolu 5(3)

                  Artikolu 4a(4)

                  Artikolu 5(4)

                  Artikolu 5, l-ewwel u t-tieni inċiżi

                  Artikolu 6(a) u (b)

                  Artikolu 5a

                  Artikolu 7

                  Artikolu 6(1)

                  Artikolu 8(1)

                  Artikolu 6(2) l-ewwel sub-paragrafu, l-ewwel, it-tieni u t-tielet inċiżi

                  Artikolu 8(2) l-ewwel sub-paragrafu (a), (b) u (c)

                  Artikolu 6(2) it-tieni sub-paragrafu

                  Artikolu 8((2) it-tieni sub-paragrafu

                  Artikolu 6(3)

                  Artikolu 8(3)

                  Artikolu 7 l-ewwel inċiż

                  Artikolu 9(a)

                  Artikolu 7 it-tieni inċiż

                  Artikolu 9(b)

                  Artikolu 8

                  Artikolu 10

                  Artikolu 9(1)

                  Artikolu 11(1)

                  Artikolu 9(2) l-ewwel u t-tieni inċiżi

                  Artikolu 11(2)(a) u (b)

                  Artikolu 10(1)

                  —

                  Artikolu 10 (2)

                  Artikolu 12

                  —

                  Artikolu 13

                  —

                  Artikolu 14

                  Artikolu 11

                  Artikolu 15

                  Anness I

                  Anness I

                  Anness II

                  Anness II

                  —

                  Anness III

                  —

                  Anness IV